stanford-oval/wikipedia huggingface dataset:
Saksalainen idealismi
Johtopäätöksiä

Schopenhauer katsoi, että Spinozalla oli suuri vaikutus Kantin jälkeiseen saksalaiseen idealismiin. Hän kirjoitti: ”Kantin harjoittaman spekulatiivisen teologian kritiikin seurauksena Saksan lähes kaikki filosofoijat ovat palanneet Spinozaan, niin että post-kantilaisen filosofian nimellä tunnettu kokonainen sarja epäonnistuneita yrityksiä on pelkkää tyylitöntä spinozismia, hunnutettuna kaikenlaisella epä-älyllisellä kielellä, ja muuten väännettyä ja vääristeltyä”.
Saksalaiset idealistit muuttivat Kantin alkuperäistä spekulatiivisen teologian hylkäävää filosofiaa. He pyrkivät esittämään hänen teknisellä termistöllään, kuten ”transsendentaali”, ”transsendentti”, ”järki”, ”ymmärrettävyys” ja ”asia itsessään”, asioita, jotka olivat kokemuksen ulkopuolella, ja näin palauttamaan Jumalaa, vapaata tahtoa ja kuolemattomuutta koskevat ajatukset filosofiaan. Tämä jatkui myöhemmin 1800-luvulla amerikkalaisessa transsendentaalissa filosofiassa.
Aiheesta muualla

Internet Encyclopedia of Philosophy: German Idealism (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:German idealism
Immanuel Kant
Johann Gottlieb Fichte
Georg Wilhelm Friedrich Hegel
Friedrich von Schelling
Käännös suomeksi
Innocenzo Sannibale

Innocenzo Sannibale (28. heinäkuuta 1811 – 9. huhtikuuta 1891) oli italialainen roomalaiskatolinen piispa. Hänet vihittiin papiksi 20. syyskuuta 1834 ja nimitettiin Gubbion hiippakunnan piispaksi 23. maaliskuuta 1855. Piispaksi konsekroinnin suoritti Costantino Patrizi Naro 25. maaliskuuta.
Sannibale osallistui Vatikaanin ensimmäiseen kirkolliskokoukseen. Hän kuoli 79-vuotiaana virassa.
Illuminate the Excessive

| Illuminate the Excessive Soreption |
| --- | --- | --- |

EP-levyn tiedot
 Äänitetty : joulukuu 2006
 Studio : Sidelake Studios, Sundsvall
 Julkaistu: 2007
 Tuottaja(t): Chris & Tommy Rehn
 Tyylilaji: tekninen death metal
 Kesto: 12.40
 Levy-yhtiö: omakustanne Cube1 Records (2008)
Soreptionin muut julkaisut
|   | Illuminate the Excessive 2007 | Deterioration of Minds 2010 |
Illuminate the Excessive on ruotsalaisen teknisen death metal -yhtyeen Soreptionin EP-levy, joka julkaistiin omakustanteena vuonna 2007.
Vuonna 2008 Cube1 Records julkaisi EP:n uudelleen bonus-DVD:llä varustettuna.
Kappaleet

Kaikki kappaleet säveltänyt Anton Svedin ja Tony Westermark sekä sanoittanut Fredrik Söderberg.
1 – 3.18
2 – 3.02
3 – 3.17
4 – 3.03
Kokoonpano

Fredrik Söderberg – laulu
Anton Svedin – kitara
Tony Westermark – rummut
Rikard Persson – bassokitara
Chris Rehn – tuottaja, äänittäjä, grafiikka, valokuvat, layout, logo
Håkan Åkesson – masteroija
Tommy Rehn – tuottaja, äänittäjä, miksaaja
Arvostelut

Global Domination: 7/10
Imperiumi: 7½/10
Metal Temple:
Aiheesta muualla

Illuminate the Excessive Discogsissa. (englanniksi)
Albumi Illuminate the Excessive Encyclopaedia Metallum -sivustolla (englanniksi)
Sapporo (panimo)

Sapporo-oluen panimo
Sapporo (jap. サッポロビール株式会社, Sapporo Bīru Kabushiki-gaisha) on japanilainen olutpanimo. Se on perustettu vuonna 1876 Sapporossa ja sen pääkonttori sijaitsee Shibuyan alueella Tokiossa.
Yksi tunnetuimpia Sapporon merkkejä on Yebisu (jap. ヱビス).  Yebisu perustettiin alun perin erillisenä yrityksenä vuonna 1890 ja lanseerattiin uudestaan 1971.
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivut (japaniksi) (englanniksi)
Sapporo USA (Arkistoitu – Internet Archive)
Sanuki

| Sanuki (さぬき市) |
| --- | --- |
 Ōkubo-jin temppeli
 lippu:  Symboli
 Sanukin sijainti Kagawan prefektuurissa
 Sanuki
 Koordinaatit: 34°19′31″N, 134°10′20″E 
Valtio:  Japani
Alue:  Shikoku
Prefektuuri:  Kagawan prefektuuri
Pinta-ala:  
 – Kokonaispinta-ala:  158,63 km²
Väkiluku (11/2019):  48 177
 – Väestötiheys:  303,7 as./km²
Symbolit:  
 – Puu:  Mänty
 – Kukka:  kosmoskukka
 
 https://www.city.sanuki.kagawa.jp/ 
Infobox OKVirheellinen NIMI-arvo: 
Sanuki (jap. さぬき市, Sanuki-shi) on Japanin kaupunki Shikokun saarella Kagawan prefektuurissa. Se sijaitsee prefektuurin itäosassa Seton sisämeren rannikolla Takamatsun kaupungin itäpuolella. Sisämeren rannikkoalueelle luonteenomaisia ovat Sanukissa useat niemet kallio- ja hiekkarantoineen, kaupungin keskiosissa on tasankoa ja etelässä sen alue nousee korkealle Sanukivuorille. Kabe- ja Tsudajoet virtaavat mereen kaupungin halki. Sanukissa on 48 177 asukasta (marraskuussa 2019) ja sen pinta-ala on 158,63 neliökilometriä.
Sanuki on kaupunkina suhteellisen uusi: se perustettiin vuonna 2002 liittämällä yhteen Tsudan, Ōkawan, Shidon, Sangawan ja Nagaon maaseutukaupungit. Niistä Tsuda ja Shido ovat vanhoja satamapaikkakuntia. Merkittäviä elinkeinoja ovat maatalous, joka tuottaa riisiä, hedelmiä ja vihanneksia, vesiviljely ja karjankasvatus. Shidon ja Nagaon alueille on sijoittunut kone-, kumi- ja elintarviketeollisuutta. Tärkeitä paikallisia tuotteita ovat napit, keisaripuusta valmistetut geta-jalkineet ja käsineet.
Sanukissa on kolme Shikokun pyhiinvaellusreitin temppeliä: Shido-ji (temppeli nro. 86), Nagao-ji (temppeli nro. 87) ja Ōkubo-ji (temppeli nro. 88), jolla on erityinen merkitys reitin viimeisenä temppelinä. Tsudan rannikkoalue kuuluu hiekkarantoineen Seton sisämeren kansallispuistoon, ja siellä sijaitsee Kinrinin puisto laajoine mäntymetsineen. Kikakun puisto Nagaon alueella tunnetaan vuorostaan kirsikkapuistaan. Kaupunkia palvelevat JR Shikokun Kōtoku-linja sekä Takamatsu–Kotohira-rautateiden Shido- ja Nagao-linjat.
Kuvia

Nagao-ji
Kofun-hautakumpu ja ympäröivää maaseutua Tomidassa
Kirsikankukkia Kikakun puistossa
Sanukin amfiteatteri
Aiheesta muualla

Kuvia tai muita tiedostoja aiheesta Sanuki Wikimedia Commonsissa
Kaupungin internetsivut (japaniksi)
Saproksyyli

Saproksyyli on organismi, joka käyttää elinkiertonsa aikana vioittunutta tai lahoavaa puuta. Saproksyylilajit saattavat olla täysin riippuvaisia lahoavasta puuaineksesta ja siinä esiintyvistä muista eliöistä, tai vaihtoehtoisesti ne kykenevät hyödyntämään myös muita resursseja. Saproksyylien tarkempi luokittelu perustuu niiden käyttämien ravinto- ja mikrohabitaattiresurssien analyysiin. Saproksyylit kuuluvat kuluttajiin.
Aiheesta muualla

Kuntsi, Satu & Toivanen, Tero: Lahopuun lisäyksen vaikutus kovakuoriaislajistoon.  Vantaa:  Metsähallitus, 2013.  ISBN 978-952-295-024-6.  Teoksen verkkoversio (viitattu 27.5.2019).
Kajava, Sirke & Silver, Timo: Lahopuun merkitys ja tuottaminen sekä sen aiheuttama tuhoriski talousmetsälle.  Suomen metsäkeskus, 2016.  ISBN 978-952-283-050-0.  Teoksen verkkoversio (viitattu 27.5.2019). (Arkistoitu – Internet Archive)
Siitonen, Juha & Lappalainen, Harri : Lahopuu ja tekopökkelöt: vaikutukset lahopuukovakuoriaislajistoon  Metsäntutkimuslaitos, Vantaan toimintayksikkö . Viitattu 27.5.2019.
Serbian alle 20-vuotiaiden jääkiekkomaajoukkue

Serbian alle 20-vuotiaiden jääkiekkomaajoukkue edustaa Serbiaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Joukkue perustettiin Serbia ja Montenegron jääkiekkomaajoukkueen hajottua maiden valtioliiton purkamisen seurauksena.
Sijoitukset maailmanmestaruuskilpailuissa

2007 – 2. divisioona, lohko B; 6.
2008 – 3. divisioona; 2.
2009 – 2. divisioona, lohko A; 5.
2010 – 2. divisioona, lohko B; 6.
2011 – 3. divisioona; 2.
2012 – 2. divisioona, lohko B; 3.
2013 – 2. divisioona, lohko B; 3.
2014 – 2. divisioona, lohko B; 3.
2015 – 2. divisioona, lohko B; 5.
2016 – 2. divisioona, lohko B; 3.
2017 – 2. divisioona, lohko B; 3.
2018 – 2. divisioona, lohko B; 2.
2019 – 2. divisioona, lohko B; 1.
2020 – 2. divisioona, lohko A; 6.
2021 – 2. divisioona, lohko B:n turnaus peruttiin koronaviruspandemian vuoksi.
2022 – 2. divisioona, lohko B; 3.
2023 – 2. divisioona, lohko B; 3.
2024 – 2. divisioona, lohko B; 2.
Shackleton

Shackleton voi tarkoittaa ainakin seuraavia:
Edward Shackleton (1911–1994), brittiläinen maantieteilijä ja poliitikko
Ernest Shackleton (1874–1922), brittiläinen naparetkeilijä
Len Shackleton (1922–2000), englantilainen jalkapalloilija
Nicholas Shackleton (1937–2006), brittiläinen geologi ja paleoklimatologi
Shackleton, Ernest Shackletonin mukaan nimetty Kuun kraatteri
Shackleton, Ernest Shackletonista kertova brittiläinen kaksiosainen televisioelokuva vuodelta 2002
Avro Shackleton, englantilainen lentokone.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sappitieatresia

Sappitieatresia eli biliaarinen atresia on vakava synnynnäinen sairaus, maksan ulkoisten sappiteiden kehityshäiriö. Sen pääoireena on keltaisuus, joka pahenee eikä korjaannu, kuten tavanomainen vastasyntyneen keltaisuus. Osalla potilaista tautiin liittyy myös muita vaivoja, kuten suoliston poikkeavuus. Sairaus on harvinainen, eikä sen syytä tiedetä. Vuosittain Suomessa syntyy 2–5 lasta, joilla sairaus on.
Hoitamattomana sairaus on tappava. Sairaalle lapselle tehdään Kasai-leikkaus. Siinä sairaus yritetään hoitaa poistamalla sairaat sappitiet ja rakentamalla yhteys maksasta suoleen. Yleensä tämä hoito ei kuitenkaan riitä, koska vain viidennes toipuu taudistaan sen myötä kokonaan. Sikiöajan sapen erityksen häiriö on aiheuttanut vahinkoa myös maksan sisäisille sappiteille, eikä Kasai-leikkaus korjaa niiden ongelmaa.
Jos Kasai-leikkaus ei tehoa, alkaa lapselle kehittyä vaikea maksavaurio. Kirroosin edetessä ainoa mahdollinen hoitomuoto on maksansiirto. Sappitieatresia onkin lasten maksansiirron johtava syy. Jos leikkauksesta ei ole mitään apua, tehdään elinsiirto piakkoin, alle vuoden iässä. Jos leikkaus on auttanut vain osittain, tehdään maksansiirto yleensä myöhemmin lapsuusaikana.
Aiheesta muualla

Munuais- ja maksaliitto ry: Sappitieatresia (Arkistoitu – Internet Archive)
Biliary Atresia (Arkistoitu – Internet Archive) (englanniksi)
Jagat Prakash Nadda

| Jagat Prakash Nadda |
| --- | --- |

Intian kansanpuolueen puheenjohtaja
 20. tammikuuta 2020 –  
Edeltäjä:  Amit Shah
Intian terveysministeri
 9. marraskuuta 2014 – 30. toukokuuta 2019  
Edeltäjä:  Harsh Vardhan
Seuraaja:  Harsh Vardhan
Henkilötiedot
Syntynyt: 2. joulukuuta 1960 (ikä 63) Patna, Bihar, Intia
Tiedot
Puolue:  Intian kansanpuolue
Tutkinnot:  Patnan yliopisto Himachal Pradeshin yliopisto
Jagat Prakash Nadda (s. 2. joulukuuta 1960) on intialainen poliitikko, joka toimii Intian kansanpuolueen nykyisenä puheenjohtajana vuodesta 2020 alkaen. Modin ensimmäisessä hallituksessa hän toimi terveysministerinä vuosina 2014–2019.
Nadda syntyi Biharissa bramiiniperheeseen. Opiskellessaan Patnan yliopistossa hän liittyi hindunationalistiseen Akhil Bharatiya Vidyarthi Parishad (ABVP) -opiskelijajärjestöön, jonka sihteeriksi hänet valittiin vuonna 1977. Himachal Pradeshin yliopistossa hän aloitti lakiopinnot ja jatkoi opiskelijapolitiikassa vaikuttamista, jonka seurauksena hänestä tuli vuonna 1984 ensimmäinen opiskelijajärjestön puheenjohtaja, joka kuului ABVP-järjestöön. Vuosina 1986–1989 hän toimi ABVP:n pääsihteerinä. Kaksi vuotta myöhemmin hänestä tuli Intian kansanpuolueen nuorisojärjestön puheenjohtaja.
Osavaltiopolitiikassa Nadda on vaikuttanut tulemalla valituksi lainsäätäjäksi Himachal Pradeshin osavaltioparlamenttiin vuosina 1993, 1998 ja 2007. Siirtymä valtakunnanpolitiikkaan tapahtui vuonna 2010, jolloin puolueen silloinen puheenjohtaja Nitin Gadkari nimitti hänet puolueen pääsihteeriksi. Kaksi vuotta myöhemmin hänet nimitettiin Rajya Sabhan jäseneksi. Kun Intian kansanpuolue voitti vuoden 2014 parlamenttivaalit hänet nimitettiin maansa terveysministeriksi.
Aiheesta muualla

Kuvia tai muita tiedostoja aiheesta Jagat Prakash Nadda Wikimedia Commonsissa
I Don’t Believe in Love

| ”I Don’t Believe in Love” Queensrÿche |
| --- | --- | --- |

Singlen tiedot
 Albumilta: Operation: Mindcrime
 Äänitetty : 1987–1988
 Julkaistu: 1989
 Tekijä(t): Chris DeGarmo Geoff Tate
 Tuottaja(t): Peter Collins
 Tyylilaji: heavy metal, hard rock, progressiivinen metalli
 Kesto: 04.23
 Levy-yhtiö: EMI
Queensrÿche muut singlet
| ”Revolution Calling” 1988 | ”I Don’t Believe in Love” 1989 | ”Last Time in Paris” 1990 |
I Don’t Believe in Love on yhdysvaltalaisen metalliyhtye Queensrÿchen kappale, joka julkaistiin toisena varsinaisena singlenä yhtyeen kolmannelta studioalbumilta Operation: Mindcrime vuonna 1989. Kappaleen on kirjoittanut yhtyeen kitaristi Chris DeGarmo ja laulaja Geoff Tate.
”I Don’t Believe in Love” on Operation: Mindcrime -konseptialbumin kahdestoista kappale. Se kertoo tarinaa päähenkilö Nikkistä, joka joutuu poliisin pidätettäväksi. Nikkin hallusta löydetään ase, jolla poliisi uskoo hänen tappaneen Sister Maryn.
Kappale ylsi kotimaassaan Billboardin Mainstream Rock -listalla sijalle 41. Kappaleen musiikkivideo sisältyi syyskuussa 1989 julkaistulle Video: Mindcrime -tallenteelle.
Kokoonpano

Geoff Tate – laulu
Chris DeGarmo – kitara, taustalaulu
Michael Wilton – kitara
Eddie Jackson – basso, taustalaulu
Scott Rockenfield – rummut, lyömäsoittimet
Peter Collins – tuottaja
James Barton – äänitekniikka, miksaus
Paul Northfield – äänitekniikka
Jim Campbell – äänitekniikan avustaja
Paul Milner – äänitekniikan avustaja
Glen Robinson – äänitekniikan avustaja
Ronald Prent – miksauksen avustaja
Bob Ludwig – masterointi
Aiheesta muualla

Kappaleen sanoitukset Genius-sivustolla
Shackelfordin piirikunta

Shackelfordin piirikunta (engl. Shackelford County) on Yhdysvaltojen Texasin osavaltiossa sijaitseva piirikunta. Sen väkiluku oli 3 265 vuonna 2019. Piirikunnan hallintokeskus ja väkiluvultaan suurin kunta on Albanyn kaupunki. Fort Griffinin linnoitus sijaitsee piirikunnassa.
Aiheesta muualla

Kuvia tai muita tiedostoja aiheesta Shackelfordin piirikunta Wikimedia Commonsissa
Seututie 502

Seututie 502 on Liperin Ylämyllyltä Polvijärven kautta Kaavin Maarianvaaraan johtava seututie. Tie alkaa yhdystieltä 15641, valtatien 9 eritasoliittymän eteläpuolelta ja kulkee Joensuuntienä Polvijärvelle saakka. Polvijärveltä tie jatkuu Kaavintienä Kaavin kunnan rajalle, joka on myös Pohjois-Karjalan ja Pohjois-Savon maakuntaraja. Kaavin kunnan puolella tie jatkuu Polvijärventienä Maarianvaaraan seututien 573 risteykseen.
Tieyhteydet

Polvijärven Sotkumasta lähtee yhdystie 5031 valtatielle 9 Liperin Käsämään. Polvijärven kunnan puolella tie tunnetaan Käsämäntienä. Liperin puolella tie on Sotkumantie. Myös Liperin Härkinvaarasta on yhdystie (Vaiviontie) Käsämään.
Polvijärven kirkonkylällä seututie 502 risteää Outokummusta Kolille johtavan seututien 504 kanssa.
Seututieltä 502 on kaksi yhdystietä Luikonlahdesta Juukaan johtavalle seututielle 506. Polvijärven Hukkalasta lähtee Ukonvaarantie Juuan suuntaan. Saarivaarasta pääsee Onnivaarantietä pitkin Kaavin suuntaan.
Tien varren kylät

Liperi
Härkinvaara
Polvijärvi
Sotkuma
Haapovaara
Hukkala
Saarivaara
Kaavi
Syrjävaara
Maarianvaara
Etäisyyksiä seututien alkupisteestä.
Severin Ahlqvist

Severin Ahlqvist
Severin Ahlqvist (15. syyskuuta 1877 – 1946) oli tanskalainen painija. Hän voitti alle 75-kiloisten sarjan kultamitalin kreikkalais-roomalaisen tyylin painissa 1904 Wienin MM-kisoissa. Hänen vanhempansa olivat ruotsalaisia.
Infected Mushroom

| Infected Mushroom |
| --- | --- |
 Infected Mushroom elokuussa 2006. Erez Eisen (vas.) ja Amit Duvdevani.
Tiedot
Toiminnassa:  1996–
Tyylilaji:  psytrance, electro house, dubstep, electronic rock, electronica, industrial metal
Kotipaikka:   Haifa, Israel
Laulukieli:  englanti heprea
Jäsenet:  Amit Duvdevani   Erez Eisen  
Levy-yhtiö:  BNE   Hommega productions   Dim Mak Records  
Aiheesta muualla
infected-mushroom.com
Infobox OKNimi-testi OK: 
Infected Mushroom on israelilainen psytrancea tuottava duo, joka perustettiin vuonna 1996. Nykyisin yhtye on ottanut enemmän vaikutteita metallista ja trancesta.
Historia

Erez Eisen syntyi 8. syyskuuta vuonna 1980 ja hän sai varhaisen musiikillisen koulutuksen. Eisen ryhtyi soittamaan urkuja neljän vuoden ikäisenä ja aloitti piano-opinnot Haifan konservatoriossa 8-vuotiaana. 11 vuoden iässä hän aloitti kokeilut musiikin tekemiseksi tietokoneella. 18 vuoden iässä Erez oli ehtinyt olla yhteistoiminnassa jo usean huomattavan psytrance-artistin kanssa ja julkaista kolme albumia, sekä julkaista monta yksittäistä kappaletta eri psytrance-yhtyeiden nimissä.
Amit Duvdevani syntyi 7. marraskuuta vuonna 1974. Hän ryhtyi soittamaan pianoa seitsemän vuoden iässä ja jatkoi yhdeksän vuoden ajan, kunnes hän siirtyi heavy metalin ja punk rockin pariin. Amit soitti kosketinsoittimia ja kirjoitti suurimman osan paikallisen Enzyme-yhtyeen materiaalista. Armeijan jälkeen Amit vietti vuoden Intiassa, pääasiassa Goalla, josta palattuaan hän ryhtyi itse tekemään musiikkia.
Vuonna 1998 Eisen ja Duvdevani ryhtyivät tekemään musiikkia ja soittamaan yhdessä. Ensimmäiset julkaisunsa he tekivät nimillä Shidapu & Duvdev. Myöhemmin he perustivat Infected Mushroomin ja ryhtyivät työstämään ensimmäistä albumiaan. Nimi Infected Mushroom valittiin Amitin ihaileman, vuonna 1993 hajonneen, punk-yhtyeen mukaan.
Kitaristit Tom Cuttingham ja Erez Netz liittyivät yhtyeeseen vuonna 2004, mutta eivät lukeudu yhtyeen varsinaisiksi jäseniksi. Tom Cuttingham soittaa kitaraa Infected Mushroomin keikoilla Yhdysvalloissa ja Erez Netz soittaa kaikilla muilla esiintymisillä.
Diskografia > Albumit

The Gathering (1999)
Classical Mushroom (2000)
BP Empire (2001)
Converting Vegetarians (tupla-cd) (2003)
IM The Supervisor (2004)
Vicious Delicious (2007)
Legend of the Black Shawarma (2009)
Army Of Mushrooms (2012)
Friends On Mushrooms Deluxe Edition (2015)
Converting Vegetarians II (2015)
Return to the Sauce (2017)
Head of NASA and the 2 Amish Boys (2018)
More than Just a Name (2020)
Diskografia > Singlet/EP:t

Intelligate EP (1999)
Bust a Move EP (2001)
Classical Mushroom EP (2001)
B.P. Empire EP (2001)
Birthday EP (feat. Berry Sakharof) (2002)
Deeply Disturbed EP (2003)
The Other Side EP (2003)
Cities of the Future (2004)
Stretched (2005)
Becoming Insane (2007)
Smashing the Opponent (2009)
Pink Nightmares (2011)
U R So Fucked (2012)
Nation Of Wusses (2012)
Friends On Mushrooms Vol. 1 (2013)
See Me Now (2013)
Friends On Mushrooms Vol. 2 (2013)
Friends On Mushrooms Vol. 3 (2014)
Esiintymiset Suomessa

5. joulukuuta 2012 – Renegade Winter Festival 2012, Helsinki
6. joulukuuta 2012 – Renegade Winter Festival 2012, Joensuu
7. joulukuuta 2012 – Renegade Winter Festival 2012, Oulu
8. joulukuuta 2012 – Renegade Winter Festival 2012, Jyväskylä
5. lokakuuta 2014  – Tullikamarin Pakkahuone, Tampere
7. elokuuta 2015 – Weekend Festival, Helsinki
15. tammikuuta 2016 – The Circus, Helsinki
16. tammikuuta 2016  – Tullikamarin Pakkahuone, Tampere
5. elokuuta 2016 - Weekend Festival, Helsinki
21. tammikuuta 2017 - Tullikamarin Pakkahuone, Tampere
9. kesäkuuta 2017 - Rockfest, Vantaa
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen viralliset kotisivut (englanniksi)
Sanya

| Sanya 三亚市, Sānyà Shì |
| --- | --- |
 Näkymää kaupunkiin
 Sanyan sijainti Hainanin maakunnassa.
 Sanya
 Koordinaatit: 18.2533°N, 109.5036°E 
Valtio:  Kiina
Maakunta:  Hainan
Hallinto:  
 – Hallinnon tyyppi:  prefektuuritason kaupunki
Pinta-ala  ():  
 – Kokonaispinta-ala:  1 919 km²
Väkiluku (2010)  ():  685 408
 – Väestötiheys:  357 as./km²
Aikavyöhyke:  UTC+8
Postinumero:  572000
Suuntanumero(t):  0898
Rekisterikilpi:  琼B
 
 www.sanya.gov.cn 
Infobox OKVirheellinen NIMI-arvo: 
Sanya (kiin. 三亚市, pinyin: Sānyà Shì) on prefektuuritason kaupunki Kiinan Hainanin saaren eteläkärjessä. Kaupunki sijaitsee Etelä-Kiinan meren pohjoisosassa, Hainanin saaren koillisrannikolla, linnuntietä noin 210 kilometriä maakunnan pääkaupunki Haikousta etelälounaaseen. Kaupungin väkiluku on 685 408 (2010) ja pinta-ala 1 919 neliökilometriä. Rantaviivaa kaupungilla on 209 kilometriä.
Useimmille vierailijoilleen Sanya on hiekkarannoistaan tunnettu lomapaikkakunta. Kiinan rautateiden suurnopeusjunarata (Hainan Eastern Ring Railway) yhdistää Sanyan ja maakunnan pääkaupungin Haikoun itärannikkoa pitkin. Sanya Phoenixin kansainvälinen lentoasema palvelee etenkin maan sisäistä lentoliikennettä.
Kaupungissa järjestettiin Maailman vahvin mies -kilpailu vuonna 2006.
Ilmasto

Sanyassa vallitsee trooppinen ilmasto. Lämpimintä on toukokuusta heinäkuuhun, jolloin keskimääräinen ylin lämpötila on 33 °C. Viileintä on joulu- ja tammikuussa, jolloin keskimääräinen alin lämpötila on 19 °C. Suurimmat sateet saadaan toukokuun ja lokakuun välillä. Vuosittainen sadanta on noin 1 400 millimetriä.
Hallinnollinen jako

Aiemmin prefektuuritason kaupungissa ei ollut piirikuntatason alueita, vaan kaupunki jakautui suoraan kuuteen suurkuntaan. Vuonna 2015 lähtien kaupunki jakautuu neljään piirikuntatason kaupunkipiiriin seuraavasti: Jiyang (吉阳区), Tianya (天涯区), Haitang (海棠区), Yazhou (崖州区).
Galleria

Sanyan kansainvälinen lentoasema.
Hainanin Sanyan Dadonghain lomarantaa.
Yalonglahti Sanyassa.
Guanyin-jumalataren patsas Sanyassa.
Aiheesta muualla

Kuvia tai muita tiedostoja aiheesta Sanya Wikimedia Commonsissa
Sanya City Information (erityisesti talouspainotus) (englanniksi) (chinaknowledge.com)
China Postal code Hainan Province (prefektuuri ja piirikuntataso) (englanniksi) (youbianku.com)
Invencible (1743)

| Invencible |
| --- | --- |

Aluksen vaiheet
Rakentaja:  Havanna
Kölinlasku:  15. kesäkuuta 1742
Laskettu vesille:  19. joulukuuta 1743
Palveluskäyttöön:  10. toukokuuta 1744
Poistui palveluskäytöstä:  1750
Loppuvaihe:  tuhoutunut tulipalossa 30. lokakuuta 1750
Tekniset tiedot
Uppouma:  1 789 t (arqueo)
Pituus:  46,18 m (köli)
Leveys:  15,39 m
Syväys:  7,7 m
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puoli- ja etukansi: 12 × 8 naulan tykkiä
Invencible oli vuonna 1743 vesille laskettu Espanjan laivaston Reina-luokan kaksikantinen 70-tykkinen linjalaiva.
Valmistus

Alus tilattiin Havannasta, missä köli laskettiin 15. kesäkuuta 1742. Alus laskettiin vesille 19. joulukuuta 1743 ja otettiin palvelukseen 10. toukokuuta 1744.
Palvelus

Marraskuussa 1746 aluksen päällikkönä oli Juan Bautista Bonet.
Shabe Niloufari

| Shabe Niloufari Ebi |
| --- | --- | --- |

Julkaisun tiedot
 Tyylilaji: Pop musiiki
 Kesto: 36.17
 Levy-yhtiö: Avang Music
Ebinin muut julkaisut
| Tolou Kon 1999 | Shabe Niloufari 2003 | Hasrate Parvaz 2006 |
Shabe Niloufari on iranilaisen pop-laulaja Ebin studioalbumi.
Kappaleet

Derakht – 6.50
Tahamol Kon – 4.41
Vaghti Tou Gerye Mikoni – 5.17
Shabe Niloufari – 4.09
Cheezi Begoo – 5.32
Tandis – 4.42
Sieh-Poush-Ha  – 5.03
Invasion Live

| Invasion Live Magnum |
| --- | --- | --- |

Livealbumin tiedot
 Äänitetty : Nashville, Tennessee Yhdysvallat 1982
 Julkaistu: Toukokuu 1989
 Tuottaja(t): Albert Boekholt Magnum
 Tyylilaji: Rock
 Levy-yhtiö: Receiver Records
Magnumin muut julkaisut
| Wings of Heaven 1988 | Invasion Live 1989 | Goodnight L.A. 1990 |
Invasion Live on rockyhtye Magnumin vuonna 1989 julkaistu livealbumi. Kaikki kappaleet nauhoitettiin vuonna 1982 yhtyeen ollessa kiertueella Ozzy Osbournen kanssa.
Kappaleet

Kaikki kappaleet on säveltänyt ja sanoittanut Tony Clarkin ellei toisin mainita.
"Soldier Of The Line" [Live] – 3:51
"Reborn" [Live] – 5:59
"Sacred Hour" [Live] – 5:45
"The Spirit" [Live] – 4:35
"Changes" [Live] – 3:51
"All Of My Life" [Live] – 6:13
"Invasion" [Live] – 5:10
"Kingdom Of Madness" [Live] – 3:57
"Runaround Sue" [Live] (Dion DiMucci ja Ernie Maresca) – 3:29